
	[bookmark: nev]LADÁNYI ZSUZSANNA
lazsuzs9@gmail.com
Általános Orvos
Osztatlan, 12. félév
Semmelweis Egyetem
Általános Orvostudományi Kar
	
[bookmark: _GoBack]






Témavezetők:
	Dr. Lakatos Bálint Károly PhD.
egyetemi tanársegéd, SE ÁOK

	Dr. Ruppert Mihály PhD.
egyetemi tanársegéd, SE ÁOK




A bal kamrai deformáció és non-invazív miokardiális munka változása transzkatéteres aortabillentyű beültetést követően

Bevezetés: Az aortabillentyű sztenózis kezelését forradalmasította a transzkatéteres aortabillentyű beültetés (TAVI). Mindemellett a TAVI-n áteső, jellemzően idős, polimorbid populáció megfelelő betegszelekciós szempontjai nem kellően ismertek. Lényeges nehezítő tényező, hogy még a kamrafunkció korszerű paraméterének számító, speckle-tracking echokardiográfiával mért globális longitudinális strain (GLS) is jelentősen utóterhelés-függő, így nem optimális markere a bal kamrai teljesítménynek ezen betegcsoportban. Célunk a TAVI-n áteső betegek balkamra-funkciójának non-invazív miokardiális munkával való jellemzése volt, mely a miokardiális deformációt a pillanatnyi bal kamrai nyomás függvényében vizsgálja, így nyomásterheléssel járó kórállaptokban is megbízható markere lehet a bal kamra kontraktilitásának.
Módszerek: Kutatásunkba 30 TAVI-n áteső pácienst (37% nő, életkor: 78±6 év, aorta billentyű area [AVA]: 0,7±0,3 cm2) vontunk be. A beavatkozás előtt a betegek részletes szívultrahangos vizsgálaton estek át, mely során meghatároztuk a bal kamrai GLS-t. Mandzsettával mért vérnyomásból, illetve a transzaortikus grádiensből becsültük a bal kamrai nyomásgörbéket, majd ezek alapján kiszámítottuk a globális miokardiális munka indexet (GWI), illetve a globális konstruktív munkát (GCW). A 6 hónapos kontroll vizsgálatnál ugyanezen részletes szívultrahangos protokollt használtuk.
Eredmények: A várakozásoknak megfelelően a beavatkozás jelentősen javított a betegek AVA-ján (1,8±0,4 cm2; p<0,001). A GLS szignifikánsan nőtt (-13,2±4,2 vs. -15,2±3,9 %; p<0,01), ezzel szemben a GWI pedig jelentősen csökkent (1890±772 vs. 1573±577 Hgmm%; p<0,05), míg a GCW csak tendenciális változást mutatott (2422±788 vs. 2166±640 Hgmm%; p=NS). Az utánkövetés során 8 betegnél (27%) láttunk növekedést a munkában: ezek a betegek életkor, AVA és kiinduló GLS tekintetében nem tértek el, azonban a javulást mutatóknál markánsan alacsonyabb volt a kiindulási GWI (1261±413 vs. 2118±749 Hgmm%) és GCW (1728±468 vs. 2674±468 Hgmm%) értékük is (mindkét p<0,01).
Megbeszélés: A TAVI egy komplex, komorbiditásokkal terhelt idős populációt érintő beavatkozás. A non-invazív miokardiális munka paraméterek számítása olyan korszerű, a mindennapi gyakorlatba könnyen átültethető módszer lehet, mely segítheti a megfelelő betegszelekciót és a várható kimenetel meghatározását.



